Մի լուցկի վառեց ու վեր հանեց հորատանցքի կափարիչը, հետո թողեց այն ընկնի անցքը: Մի պահ միայն տեսա. անձավի պես մի բանի մեջ, տենդորեն վխտացող սև արարածներ, որ կուտակվում էին իրար վրա մոլեգնորեն: Ու այդ զզվելի իրարանցման մեջ կար մի զորություն, դժոխային մի կենսունակություն, որն այլևս ոչ ոք չէր կարողանա կանգնեցնել: Առենտնե՜րը: Տեսա նաև պսպղացող բիբեր, հարյուր հազարավոր, որ ուղղված էին վեր ու չար հայացքով` սևեռում էին ինձ: Բայց Ջորջոն վար բերեց կափարիչը, որը խուլ աղմուկ հանեց: